Publication: Magyar Közlöny
Issue: MK-2002-37 (Year: 2002, Number: 37)
Era: 1990-2004
Section: 1998. évi XIX. törvény
Paragraph Index: 1237

(4) Ha az ügyész a nyomozó hatóság adatszerzõ tevékenységének eredményét bizonyítékként kívánja felhasználni, az arról készített jelentést csatolja a nyomozás irataihoz. A nyomozó hatóság adatszerzõ tevékenységérõl készített jelentés a nyomozás irataihoz történõ csatolást követõen az okiratra (116. §) vonatkozó szabályok szerint használható fel bizonyítékként. 189 A 177. § a 2002: I. törvény 107. §-ával megállapított szöveg. 190 A 178. § a 2002: I. törvény 108. §-ával megállapított szöveg. 178/A. §191 (1) A nyomozás elrendelését követõen az ügyész, illetõleg az ügyész jóváhagyásával a nyomozó hatóság a megkeresésre vonatkozó szabályok szerint — ha ez az ügy jellege miatt szükséges — a gyanúsítottról (feljelentettrõl, illetõleg az elkövetéssel gyanúsítható személyrõl) a tényállás felderítése érdekében adatok szolgáltatását igényelheti az adóhatóságtól, a hírközlési szolgáltatást nyújtó szervezettõl, az egészségügyi és a hozzá kapcsolódó adatot kezelõ szervtõl, továbbá a banktitoknak, értékpapírtitoknak, pénztártitoknak és egyéb üzleti titoknak minõsülõ adatot kezelõ szervtõl. A nyomozó hatóság a közúti közlekedési nyilvántartásból és az ingatlan-nyilvántartásból az ügyész jóváhagyása nélkül is igényelheti adatok szolgáltatását. Az adatszolgáltatás nem tagadható meg.

Source: https://magyarkozlony.hu/hivatalos-lapok/bd7478ffffbae9112c161809649b56f98c207845/dokumentumok/8d6dab07661f506020a155e1e1d7a272b024f154/letoltes